EkBass/fiwiki-20250220-pages-articles huggingface dataset:
Elokuvajournalistit

Elokuvajournalistit ry oli vuonna 1944 perustettu Helsingin aikakaus- ja päivälehtien elokuvatoimittajien perustamana yhdistys. Se hajosi sisäisiin ristiriitoihin vuonna 1962. Myöhemmin osa sen entisistä jäsenistä perusti Filmiaura-yhdistyksen. Yhdistys oli tunnettu vuosittaisten elokuva-alan Jussi- patsaiden jakamisesta. == Historia == Elokuvajournalistit syntyi toimittaja Tapio Vilpposen aloitteesta helsinkiläisten elokuvatoimittajien yhteiseksi yhdistykseksi. Sen perustamispäiväksi tuli 16. syyskuuta 1944. Ensimmäisessä kokouksessa paikalla olivat Vilpposen lisäksi toimittajat Toini Aaltonen, Annikki Arni, Ainoa Aurela-Laaksonen, Raoul af Hällström, Hans Kutter, Olavi Linnus, Toini Pyykkö-Vilppunen, Salama Simonen-Hirvonen ja Paula Talaskivi. Yhdistyksen erääksi päätarkoitukseksi tuli alusta alkaen tunnustuspalkintojen jakaminen kotimaisten elokuvien parhaille vuosittaisille saavutuksille. Vilpposen aloitteesta yhdistys otti mallia yhdysvaltalaisesta Oscar- palkinnosta. Palkinnon nimeksi ehdotettiin aluksi Aino-patsasta. Lopulta se sai nimensä kahteen kertaan kuvatun, 1925 ja 1936, Pohjalaisia elokuvan miespäähenkilön Jussin mukaan.Uusitalo (1965), s. 175Uusitalo (1994), s. 1 Ensimmäiset Jussi-patsaat jaettiin Helsingin ravintola Adlonissa 16. marraskuuta 1944. Elokuvajournalistien yhdistys alkoi riitaantua sisäisesti 1950-luvun lopulta lähtien. Syynä oli uuden ja vanhan sukupolven väliset ristiriidat elokuvajournalismin tehtävästä. Riidat johtivat yhdistyksen lamaantumiseen vuonna 1961. Vanhempi sukupolvi kärsi äänestyksessä tappion ja irtisanoutui yhdistyksen toiminnasta. Lopulta yhdistyi lopetti kevättalvella 1962. Toukokuuksi suunniteltu patsaiden jakotilaisuus jäi pitämättä. Seuraavan vuoden keväällä Jussi-patsaita ryhtyi jakamaan vanhemman sukupolven perustama Filmiaura-yhdistys. == Puheenjohtajat == NimiUusitalo (1994), s. 6 Toimikausi alkoi Toimikausi päättyi Tapio Vilpponen 1944 1945 Raoul af Hällström 1945 1948 Topo Leistelä 1948 1950 Annikki Arni 1950 1954 Olavi Linnus 1954 1955 Annikki Arni 1955 1956 Eino Jäntti 1956 1957 Harry Lewing 1957 1958 Eugen Terttula 1958 1959 Eino Jäntti 1959 1962 Henry Gröndahl 1962 1962 ==Lähteet== === Kirjat === * * === Viitteet === Luokka:Suomalaiset elokuva-alan järjestöt Luokka:Jussi-palkinto
Juhani Lokki

Olli Juhani Lokki (s. 7. heinäkuuta 1943 Helsinki) on suomalainen biologi, tietokirjailija ja hallintomies. Juhani Lokki kirjoitti ylioppilaaksi Helsingin Suomalaisesta Yhteiskoulusta (SYK) vuonna 1962."Rohkea koulu: SYK Nervanderinkadulta Isonnevantielle" -kirjan matrikkeli (S. 80) Hän väitteli Helsingin yliopistossa filosofian tohtoriksi 1976 partenogeneettisten hyönteisten genetiikkaa käsitelleellä väitöskirjalla. Lokki opetti yliopistossa perinnöllisyystiedettä ja toimi sen jälkeen Akateemisen kirjakaupan johtajana 1986–1992 ja Suomen tietokirjailijat ry:n toiminnanjohtajana 1992–1997. Vuosina 1998–2010 hän oli Luonnontieteellisen keskusmuseon johtaja. Lokki toimi myös Lintutieto Oy -kustantamon toimitusjohtajana vuodesta 1979. Lokki toimi ylioppilastutkintolautakunnan puheenjohtajana vuosina 2007–2012 ja oli lautakunnan varsinainen jäsen vuodesta 2001 alkaen. Lokki on julkaissut ja toimittanut lukuisia biologian alan tietokirjoja. Hän on saanut valtion tiedonjulkistamispalkinnon 1983 ja useita muita tietokirjapalkintoja. Hän on toiminut laajasti eri luottamustehtävissä ja asiantuntijaelimissä yliopisto-, kulttuuri- ja kustannusalalla. Hän on Suomen tiedeakatemian jäsen. Lokilla on viisi poikaa. == Teoksia == * Euroopan lintuopas, yhdessä Kari Vepsäläisen kanssa (1972, 1981 ja 1987) * Evoluutio ja populaatiot, yhdessä Anssi Sauran ja Peter Tigerstedtin kanssa (1986) * Taiteilijaveljekset von Wright – Suomen kauneimmat lintumaalaukset, yhdessä Anto Leikolan ja Torsten Stjernbergin kanssa (1986) * Cytology and Evolution in Parthenogenesis, yhdessä Esko Suomalaisen ja Anssi Sauran kanssa (1987) * Suomen ja Pohjolan linnut, yhdessä Jörgen Palmgrenin kanssa (1990, 1997) * Otavan lintutieto (toim.) (1993, 2000) * Kotimaan linnut, yhdessä Pertti Koskimiehen kanssa (1996, 2000) * Magnus von Wright, dagbok 1824–1834, useita kirjoittajia (1996) * Magnus von Wright, dagbok 1835–1840, useita kirjoittajia (1997) * Suomen linnut - CD-Facta, useita kirjoittajia (1997, 2002) * Magnus von Wright, dagbok 1841–1849, useita kirjoittajia (1999) * Magnus von Wright, dagbok 1850–1862, useita kirjoittajia (2001) * Von Wright-veljesten linnut, Anto Leikolan ja Torsten Stjernbergin kanssa (2003) * Kaunis kotimaa I–IV (päätoim.) (1995–1995) * Suomen eläimet I–V (päätoim.) (1996–1998) * Maailman eläimet – linnut (päätoim.) (1999) * Sveriges djur 1–4 (päätoim.) (2001–2002) * Världens djur 1–4 (päätoim.) (2001–2002) * Luonnontarkkailijan kirja (2005) * Maailman lintujen suomenkieliset nimet, useita kirjoittajia, 2. uud. p. (2006). == Lähteet == * Kuka kukin on 2009, Helsinki Otava 2008. ISBN 978-951-1-21965-1 ===Viitteet=== Luokka:Suomalaiset biologit Luokka:Suomalaiset tietokirjailijat Luokka:Suomalaiset järjestöjohtajat Luokka:Suomalaiset yritysjohtajat Luokka:Helsingin yliopiston lehtorit ja opettajat Luokka:Suomalaiset virkamiehet Luokka:Vuonna 1943 syntyneet Luokka:Elävät henkilöt Luokka:Tiedonjulkistamisen valtionpalkinnon saajat
Killzone 3

Killzone 3 on Guerrilla Gamesin kehittämä ja Sony Computer Entertainmentin julkaisema ensimmäisen persoonan ammuntapeli. Peli julkaistiin PlayStation 3:lle helmikuussa 2011. Peli on muistuttaa paljon edeltäjäänsä Killzone 2:ta. Muutoksia ovat kuitenkin esimerkiksi uudet lähitaisteluliikkeet ja parempi grafiikka. Pelin voi läpäistä myös kaksinpelinä, ja mukana on myös verkkomoninpeli. Pelissä voi käyttää apuna PlayStation Move -ohjainta. == Aiheesta muualla == * Luokka:Ensimmäisen persoonan ammuntapelit Luokka:Vuoden 2011 videopelit Luokka:PlayStation 3 -pelit Luokka:Science fiction -videopelit
Megan Taylor

Megan Olwen Devenish Ellis (ent. Mandeville, o.s. Taylor, 25. lokakuuta 1920 Rochdale – 23. heinäkuuta 1993) oli brittiläinen taitoluistelija ja maailmanmestari. Taylor voitti naisten yksinluistelun maailmanmestaruuden vuosina 1938 ja 1939. Lisäksi hän saavutti urheilu-urallaan kolme MM-hopeaa, kolme EM-hopeaa (hävisi joka kerta maannaiselleen Cecilia Colledgelle) ja yhden EM-pronssin. Talviolympialaisiin Taylor osallistui kerran: Lake Placidissa 1932 Sonja Henien voittamassa kisassa hänen sijoituksensa oli seitsemäs. Kyseisissä olympialaisissa 11-vuotiaasta Colledgesta tuli kaikkien aikojen nuorin naisurheilija olympiakisoissa ja nuorin urheilija talviolympialaisissa. Taylorista tuli kyseisten kategorioiden toiseksi nuorin urheilija, sillä hän oli 34 päivää Colledgea vanhempi.http://www.iceskating.org.uk/about/history (kohta 1932) Henien lopetettua Colledge ja Taylor hallitsivat naisten yksinluistelua toiseen maailmansotaan asti. Kilpauransa lopetettuaan Taylor siirtyi luistelemaan näytöksissä. == Lähteet == * Megan Taylor – Sports Reference LLC. ===Viitteet=== Luokka:Brittiläiset taitoluistelijat Luokka:Vuonna 1920 syntyneet Luokka:Vuonna 1993 kuolleet
Entropy Productions

Entropy Productions on ranskalainen itsenäinen levy-yhtiö. ==Lähteet== ==Aiheesta muualla== * Yhtiön kotisivut Luokka:Ranskalaiset levy-yhtiöt
Latokartanon ylioppilaskylä

Latokartanon ylioppilaskylä (Latokylä, Latis) on Helsingissä, Latokartanossa sijaitseva ylioppilaskylä. Latokylä tarjoaa asuntoja lukuvuoden aikana Helsingin yliopiston maatalous-metsätieteellisen tiedekunnan opiskelijoille. Kesäaikana asuntoja tarjotaan myös lyhyisiin vuokrasuhteisiin, esim. kesätöihin Helsinkiin tuleville. Kylällä on pitkät perinteet, ja ensimmäiset talot valmistuivatkin jo vuonna 1953. Viimeisimmät talot valmistuivat vuonna 1974. Latokylässä opiskelija-asuntoja on tarjolla kuudessa eri talossa soluissa (sekasoluissa sekä tyttö- ja poikasoluissa), yksiöissä ja kaksioissa. Kylässä on tällä hetkellä 127 soluasuntoa, 42 yksiötä ja 21 kaksiota. Asuntoja voi hakea ylioppilaskylän toimistosta saatavien ohjeiden mukaisesti ympäri vuoden. ==Aiheesta muualla== *Latokartanon ylioppilaskylän kotisivut Luokka:Suomen opiskelija-asunnot Luokka:Helsingin asuinrakennukset Luokka:Viikki
Haakonsvern

Haakonsvern (Haakonsvern orlogsstasjon, lyh. HOS) on Norjan laivaston päätukikohta, joka sijaitsee Mathopenissa Bergenin kunnassa noin kahdeksan kilometriä kaupungin keskustasta lounaaseen. Haakonsvern on Pohjoismaiden suurin laivastotukikohta. Siellä on noin 5 400 työntekijää asevelvollisina, upseereina ja siviilityöntekijöinä. Tukikohta perustettiin vuonna 1962, jolloin laivaston toiminnot siirtyivät Oslovuonon Hortenista Bergeniin. Haakonsvern on lähes kaikkien Norjan laivaston alusten tukikohta, ja siellä käy usein myös Naton aluksia. Haakonsvernissa on Norjan laivaston koulutuskeskus (KNM Tordenskjold), ja siellä on myös korjaus- ja huoltopalvelut sekä maanalainen telakka, johon mahtuu fregatti. == Lähteet == == Aiheesta muualla == *Haakonsvernin sivusto Luokka:Bergenin rakennukset ja rakennelmat Luokka:Norjan laivasto Luokka:Sotilasalueet Luokka:Telakat
Makedonian kansanäänestys itsenäisyydestä 1991

Makedonian kansanäänestys itsenäisyydestä oli Pohjois-Makedoniassa eli tuolloisessa Makedonian tasavallassa 8. syyskuuta 1991 pidetty kansanäänestys siitä, pitäisikö alueen jäädä osaksi Jugoslavian sosialistista liittotasavaltaa vai itsenäistyä. Kansanäänestys johti Makedonian tasavallan itsenäistymiseen. == Tulokset == Kansanäänestyksen tulokset olivat: #Puolesta: 1,079,308 (95.26%) #Vastaan: 39,639 (3.50%) #Hylätyt äänet: 13,648 (1.20%) Luokka:1991 Luokka:Kansanäänestykset itsenäisyydestä Kansanäänestys itsenäisyydestä 1991 Luokka:Pohjois-Makedonian politiikka
Eron hetki on kaunis

Eron hetki on kaunis on suomalaisen Henry Theelin kokoelma-albumi vuodelta 2002. == Kappaleet == # # # # # # # # # # # # # # # # # # # # # # # # # # Luokka:Vuoden 2002 kokoelma-albumit Luokka:Henry Theelin albumit
Färsaarten kansanäänestys itsenäisyydestä 1946

Färsaarten kansanäänestys itsenäisyydestä oli Färsaarilla 14. syyskuuta 1946 pidetty kansanäänestys siitä, pitäisikö alueen jäädä osaksi Tanskaa vai itsenäistyä. Kansanäänestyksen tuloksena itsenäistyminen voitti, ja Färsaaret julistautui itsenäiseksi 18. syyskuuta. Tanskan kuningas Kristian X ei kuitenkaan tunnustanut alueen itsenäisyyttä, eikä Färsaaret täten itsenäistynyt, mutta se sai silti lopulta itsehallintooikeuden 30. maaliskuuta 1948.Färsaaret == Tulokset == Kansanäänestyksen tulokset olivat: #Puolesta: 48,7% 5 656 ääntä #Vastaan: 47,2% 5 490 ääntä #Hylätyt äänet: 4,1% 478 ääntä == Lähteet == Luokka:Kansanäänestykset itsenäisyydestä Kansanäänestys Kansanäänestys Luokka:1946
Aspen parkland

Aspen parkland on lähinnä Kanadassa sijaitseva kasvillisuusvyöhyke pohjoisen preerian ja havumetsävyöhykkeen rajalla. Siellä on aromaista heinäkasvillisuutta ja jokilaaksoissa tiheää haapa-kuusimetsää. Aspen parklandin päävyöhyke ulottuu Keski-Albertasta Keski-Saskatchewanin kautta keskiseen ja eteläiseen Manitobaan. Vyöhykkeen leveys on alle 500 km. Luoteis- Albertan Peace Wider Countryssä on erillinen aspen parkland-alue. Aspen parkland vastaa Venäjän metsäaroja. Alueella on lyhyet lämpimät kesät. Vuoden keskimääräinen lämpötila 15 °C ja sademäärä 400–500 millimetriä. Talvisin on pysyvä lumipeite joka sulaa vasta kesän tullessa. == Lähteet == == Aiheesta muualla == * * Luokka:Arot Luokka:Brittiläisen Kolumbian maantiede Luokka:Albertan maantiede Luokka:Manitoban maantiede Luokka:Saskatchewanin maantiede